Wanita Terindah

Wanita Terindah adalah telefilem Malaysia 2017 yang ditayangkan menerusi saluran Astro melalui slot Astro First Ekslusif pada 2 November 2017.

Sinopsis
Mengisahkan Fahim (Fattah Amin), seorang jurugambar di sebuah syarikat penerbitan majalah yang memiliki perwatakan yang panas baran, kurang penyabar dan degil. Namun begitu, beliau yang merupakan seorang anak tunggal begitu akrab dan menyayangi ibunya (Liza Othman), sehingga menamakan wanita itu ‘Wanita Terakhir’-nya dan tiada wanita lain yang mungkin mampu menandingi ibunya.

Mungkin kerana begitu menghargai pengorbanan ibunya selama ini yang membesarkan beliau secara bersendirian, Fahim begitu terkesan apabila ibunya membawa pulang seorang anak istimewa dari pusat jagaan yang mana ibunya berkhidmat sebagai seorang sukarelawan. Fahim tidak dapat menerima kehadiran Fikri (Adam Mika) dan mula memberontak di awal kemunculan anak ini di rumahnya.

Namun begitu, rakan sekerja Fahim yang juga merupakan seorang wartawan, Nuryn (Nur Fazura) berjaya mengubah persepsi Fahim akan Fikri dan beliau kemudiannya mula menerima anak kecil ini.

Namun begitu, tatkala mereka mula meniti kebahagiaan sebagai sebuah keluarga, kecelakaan tiba-tiba menimpa keluarga ini dan Fahim kehilangan seorang insan tersayang. Bagaimanakah Fahim menerima ketentuan ini? Adakah beliau semakin memberontak sehingga melukakan hati mereka yang selama ini sentiasa berada di sisinya? Atau beliau redha dan menerima ini sebagai satu ujian dari Yang Maha Esa.

Pelakon dan watak
 Fattah Amin sebagai Fahim Irman
 Nur Fazura sebagai Nuryn Nafeesa
 Liza Othman sebagai Zahra
 Nik Adam Mika sebagai Fikri Irman
 Sarah Hildebrand sebagai Reena
 Samantha Katie James sebagai Melissa
 Ridzuan Hashim sebagai Roslan
 Abu Bakar Juah sebagai Irman Jamaluddin
 Dottie sebagai Ainum
 Rafidah Abdullah sebagai Dr. Yasmin
 Megat Sharizal sebagai Akhtar

Rujukan

Pautan luar

Kategori: Drama Melayu 2017